זכויות להט"ב בקטר

לסביות, הומואים, טרנסג'נדרים וביסקסואלים (להט"ב) בקטר נתונים לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. הומוסקסואליות גברית מוגדרת כפלילית ונושאת עונש מאסר של 3 שנים וקנס, ואפשרות לעונש מוות למוסלמים על פי דין השריעה האסלאמי. עם זאת, לא ידוע על מקרים בהם עונש מוות נאכף על הומוסקסואליות לאור העובדה כי אזרחי קטר אינם גלויים לגבי נטייתם המינית או זהותם המגדרית בשל הומופוביה וטרנספוביה רחבה ונאלצים לשמור עלייה בסוד. ממשלת קטר אינה מכירה במערכות יחסים חד מיניות, ואינה מאפשרת לאזרחים קטרים להציג מודעות למעמד זכויות להט"ב במדינה. בנובמבר 2008 הופיע הזמר הבריטי ג'ורג' מייקל בקונצרט מוצלח בקטר ובכך, הפך למוזיקאי ההומוסקסואל המוצהר הראשון אשר מופיע במדינה. ערך מורחב – זכויות להט"ב במזרח התיכון מאז 2004, סעיף 296 לחוק העונשין הנוכחי (חוק 11/2004) קובע עונש מאסר בין שנה ל-3 שנים בגין קיום "מעשה סדום" בין גברים המתייחס לפעילות הומוסקסואלית בהסכמה. הסעיף מוגדר כעדכון קל של החוק המקורי שקבע עד 5 שנות מאסר בגין פעילות הומוסקסואלית גברית. כמו כן, קיים עונש מוות על רקע עבירה על החוק אם כי חל רק על מוסלמים, כמו גם על קיום יחסים מחוץ לנישואים ללא קשר למגדר המשתתפים. עם זאת, אין עדות לכך שגזר דין המוות הוחל אי פעם בפועל על יחסים הומוסקסואלים בהסכמה שהתקיימו בין מבוגרים בפרטיות. בשנת 1998, אזרח אמריקאי שביקר במדינה נידון לשישה חודשי מאסר ולענישה גופנית של 90 מלקות בגין קיום פעילות הומוסקסואלית. כמו כן, בשנות ה-90 הודיע מנהל התעסוקה בפיליפינים לעובדיו על איסור עבודה להומוסקסואלים בקטר. זאת בתגובה למספר מעצרים המוניים וגירושים של עובדים פיליפינים במדינה בגין קיום פעילות הומוסקסואלית. בשנת 2016 ידוען ברשת החברתית של אינסטגרם נעצר בקטר בשל היותו הומוסקסואל גלוי ושהה כחודשיים במעצר לפני ששוחרר. קטר אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). לא קיימים חוקים המכסים אפליה על רקע נטייה מינית או זהות מגדרית בקטר. אין הכרה משפטית עבור טרנסג'נדרים בקטר עבור שינוי מגדרם במסמכי זהות רשמיים. בשנת 2016, מאמר דעה שהופיע בבלוג החדשות הקטרי "Doha News" (אנ') מאת גבר הומוסקסואל קטרי תחת השם הבדוי מג'יד אל-קטרי, תיאר את התייחסות האוכלוסייה כלפי הומוסקסואלים בקטר כ-"מטרד" ודיבר על "הנזק הבלתי הפיך" אשר נוצר לבריאותו הנפשית כתוצאה מההומופוביה הרחבה בקרב האוכלוסייה. מאמרו תואר כפורץ דרך על אפשרות "לדון בנושא הומוסקסואליות בקטר" וזכה לתגובות משבחות ביותר. בשנת 2018, 9 מאמרים המתייחסים לזכויות להט"ב שפורסמו מחודשי אפריל עד יולי שכללו בין היתר דיון על מעמד זכויות להט"ב באפריקה, ביקורת על איסור שירות לטרנסג'נדרים בצבא ארצות הברית שהוטל באותה שנה על ידי הנשיא דונלד טראמפ, ורטרוספקטיבה על שריפה בשנת 1973 בה נהרגו 32 בני אדם בניו יורק בגיי בר, צונזרו ממהדורת בירת המדינה, דוחה, של עיתון הניו יורק טיימס במהדורתו הבינלאומית. משרד התקשורת הממשלתי בקטר פרסם הודעה על "התחייבות לחקור את הנושא". בשנת 2018, טום בוסוורת' (אנ'), מתעמל הליכה תחרותית אולימפי בריטי הידוע כהומוסקסואל גלוי, הצהיר כי הוא "מוכן להסתכן בעונש מאסר על מנת להגן על זכויות להט"ב בקטר" במהלך אליפות העולם באתלטיקה 2019 שהתקיימה בבירת המדינה בספטמבר 2019. בוסוורת' סיים במקום השביעי במהלכה. ביוני 2019, אף על פי שהחוקים בקטר עדיין מפלילים פעילות הומוסקסואלית בהסכמה, מהדורתה הקטרית של רשת השידור הבינלאומית אל-ג'זירה אשר בסיסה בדוחה, בירת המדינה, ציינה את יוני כ-"חודש הגאווה" עם ציוץ ברשת טוויטר של שיחה עם צוות השחקנים של סדרת הטלוויזיה עין קווירית בנושאי להט"ב. האירוע הוביל לתגובות חיוביות רבות משתמשים מקוונים אשר גינו את צנזורת קטר נגד נושאי הומוסקסואליות בשטחי המדינה. בפברואר 2020 ביטלה אוניברסיטת נורת'ווסטרן (אנ') בקטר אירוע בהשתתפות להקת משרוע ליילה הלבנונית בעקבות גילויי תגובות הומופוביות בעוד כי סולנה, חאמד סינו, ידוע כהומוסקסואל גלוי הפועל למען זכויות להט"ב בעולם הערבי. ערך מורחב – מבחן ההומוסקסואליות של מועצת שיתוף הפעולה של מדינות המפרץ מעמדה הפלילי של פעילות הומוסקסואלית בהסכמה בקטר אשר עלול לשאת עד עונש מוות ויחס הרשויות כלפי זכויות להט"ב, משך תשומת לב רבה בתקשורת העולמית לאחר בחירת קטר למארחת של המונדיאל 2022. נשיא פיפ"א ספ בלאטר אמר בתחילה: "הייתי אומר שהם צריכים להימנע מכל הצגה של הומוסקסואליות בקטר" בהתייחסותו לנושא, אם כי מאוחר יותר הוסיף באומרו, "אנחנו, פיפ"א, לא רוצים אפליה מכול סוג שהוא. מה שאנחנו רוצים לעשות זה לפתוח את המשחק לכולם ולפתוח אותו לכל התרבויות, וזה מה שאנחנו עושים בשנת 2022". בשנת 2013, ראש נבחרת ההצעות של קטר במונדיאל, חסן אל-ת'וואדי, אמר כי כולם יהיו מוזמנים לאירוע, כל עוד הם נמנעים מהפגנת חיבה פומבית. "הפגנת חיבה פומבית אינה חלק מהתרבות והמסורת שלנו", אמר. בשנת 2011, חבר הפרלמנט ההולנדי מהמפלגה למען החירות, הציע לקבוצת הכדורגל ההולנדית לשחק בצבע ורוד המזכיר את המשלוש הורוד אותו נאלצו לענוד הומוסקסואלים בגרמניה הנאצית, במקום הצבע הלאומי של שחקני המדינה (כתום) עבור מחאה על מעמד זכויות להט"ב בקטר. בספטמבר 2013 פורסם כי כל מדינות שיתוף הפעולה של מדינות המפרץ הסכימו לדון בהצעה להקמת בדיקות כלשהן לא ידועות, על מנת לאסור כניסת זרים הומוסקסואלים לאחת מהמדינות. עם זאת, הדאגה מביקורות בינלאומיות באירוח המונדיאל 2022 בקטר, וחשש לגילויי מחלוקות במקרה שאוהדי כדורגל המוגדרים כלהט"ב יהיו מוקרנים, גרמו למדינות להתחרט בתוכניתן ולהתעקש כי "מדובר בהצעה בלבד". מאוחר יותר נחשף כי הצעה זו באה ממדינת כווית. בנובמבר 2021, הכדורגלן האוסטרלי ג'וש קבאלו, השחקן הנוכחי היחיד בליגת העל האוסטרלית שמוגדר כהומוסקסואלי גלוי, הצהיר שהוא חושש מלטוס לקטר עבור השתתפות במונדיאל על רקע הפללתה של פעילות הומוסקסואלית בהסכמה במדינה. בהמשך הגיב נאסר אל ח'טר, ראש הוועדה המארגנת של הטורניר, כי קבאלו "יתקבל בברכה" במדינה. בדצמבר 2020, הצהירה קטר כי תאפשר הנפת דגלי גאווה בקהל האצטדיונים של מונדיאל 2022. אולם, באפריל 2022, פקיד ביטחוני בכיר המפקח על הטורניר הצהיר כי ישנן תוכניות להחרים דגלי גאווה מהצופים בקהל, עבור אמצעי בטיחות לכאורה להגן עליהם מפני עימותים עם צופים הומופובים. "Fare network" (אנ'), רשת שהוקמה למניעת אפליה בכדורגל האירופי בשנת 1999, מתחה ביקורת על ההצהרה וטענה שפעולות נגד צופים שמוגדרים כלהט"ב מצד הרשויות במדינה "מדאיגות יותר את המשתתפים במונדיאל מאשר ביצוע פעולות של יחידים". במאי 2022 מספר מלונות ברשימה הרשמית של מקומות הלינה המומלצים על ידי פיפ"א לאירוח בעת קיום המונדיאל, סירבו בתוקף לספק לינה עבור זוגות חד מיניים, בעוד שמלונות אחרים ברשימה ציינו שהם יקבלו בקשות לינה מאת זוגות חד מיניים כל עוד הם "לא יציגו את מערכת היחסים ביניהם בגלוי". פיפ"א טענה כי תוודא שיובהר בפני המלונות שהוזכרו ברשימה את דרישותיה המחמירות ביחס לקבלת אורחים באופן לא מפלה. במהלך מסיבת עיתונאים בגרמניה ב-20 במאי, תמים בן חמד אאל ת'אני, האמיר המכהן של קטר, הצהיר כי מבקרים שמוגדרים כחלק מקהילת הלהט"ב יתקבלו בברכה באירוח המונדיאל 2022 אך ציין שהם יצטרכו "לכבד את תרבות המדינה". ב-21 בספטמבר 2022, על פי דיווח שפורסם מטעם העיתון הבריטי הגרדיאן, התאחדות הכדורגל האנגלית הבטיחה שזוגות חד מיניים לא יעמדו בפני מעצרים בזמן שהם "מחזיקים ידיים או מתנשקים בפומבי בקטר". דו"ח שפורסם באוקטובר 2022 מטעם ארגון זכויות האדם הבינלאומי, "Human Rights Watch", הציג הצהרות לקיום התעללויות סדרתיות על ידי המשטרה המקומית נגד אזרחי להט"ב בקטר, בהתבססות על דיווחי עדי ראייה בין השנים 2019-2022. Here are the 11 countries where being gay is punishable by death, GAY TIMES, ‏5 באפריל 2019 (באנגלית) Gay Qatar News & Reports, archive.globalgayz.com Staff and agencies, 'I never had a problem with being gay': George Michael, LGBT rights champion, remembered, the Guardian, ‏26 בדצמבר 2016 (באנגלית) "Analysis | Here are the 10 countries where homosexuality may be punished by death". Washington Post (באנגלית אמריקאית). ISSN 0190-8286. נבדק ב-2021-10-20. Muri Assunção, Brunei is just one of several nations where killing gays by stoning is perfectly legal, nydailynews.com Teen Instagram star jailed in Qatar for two months, claims it was for 'being gay', The Daily Dot, ‏29 באוגוסט 2016 (באנגלית) What it's like to be gay and Qatari - Doha News, web.archive.org, ‏4 ביוני 2019 'We do not tolerate homosexuality in Qatar' - Doha News, web.archive.org, ‏4 ביוני 2019 Marion Chatelin, Quand le Qatar censure des articles LGBT+... - TÊTU, https://tetu.com/ (בצרפתית) A. B. C. News, EXCLUSIVE: Under World Cup spotlight, Qataris crack down on LGBT news coverage, ABC News (באנגלית) Preparing for World Cup, Qatar Cracks Down on LGBT Coverage, www.advocate.com, ‏20 ביולי 2018 (באנגלית) Theresa May urged to advocate for LGBT people in Qatar during Emir's visit, PinkNews | Latest lesbian, gay, bi and trans news | LGBT+ news, ‏20 ביולי 2018 (באנגלית) Team GB’s only gay athlete ready to risk prison to defend LGBT rights in Qatar, The Independent, ‏22 ביולי 2018 (באנגלית) Ben Bloom, ‏'Don't you dare hide it away' - Race walker Tom Bosworth urges those with mental health issues to talk after claiming seventh at World Championships, The Telegraph, 5 October 2019 Eric Holder, Attorney General Eric Holder Speaks at the Justice Department's LGBT Pride Month Celebration, PsycEXTRA Dataset, ‏2012 Troy Closson, Northwestern University in Qatar cancels Mashrou' Leila event post-backlash, The Daily Northwestern, ‏4 בפברואר 2020 Fifa boss tells gay fans: 'Don't have sex at Qatar World Cup', the Guardian, ‏14 בדצמבר 2010 (באנגלית) "Qatar chief defends gay laws". BBC Sport (באנגלית בריטית). נבדק ב-2021-10-20. Expreszo | Headlinearchief, web.archive.org, ‏22 במרץ 2012 These Countries Actually Want To Perform Tests To 'Detect' Gays, HuffPost, ‏9 באוקטובר 2013 (באנגלית) Gulf Cooperation Countries to test, detect then ban gays from entering their countries | LGBT Weekly, web.archive.org, ‏8 באוקטובר 2013 Qatar 2022: Gulf States' 'Gay Tests' Trigger World Cup Boycott Call, International Business Times UK, ‏8 באוקטובר 2013 (באנגלית) Amanda Davies,George Ramsay, Qatar 2022: Amid ongoing human rights concerns, World Cup chief promises host nation is 'tolerant' and 'welcoming', CNN, ‏2021-11-30 (באנגלית) Qatar to allow rainbow flags at 2022 World Cup, ESPN.com, ‏10 בדצמבר 2020 (באנגלית) Ap (2020-12-09). "Qatar to allow rainbow flags at 2022 World Cup". The Hindu (בIndian English). ISSN 0971-751X. נבדק ב-2021-10-20. Doha, Martyn Ziegler, Chief Sports Reporter. "Rainbow flags may be confiscated at World Cup, says Qatar security chief" (באנגלית). ISSN 0140-0460. נבדק ב-2022-11-11. ‘Not acceptable’ for Qatar officials to confiscate rainbow flags at World Cup, The Independent, ‏2022-04-01 (באנגלית) Qatar World Cup 2022: Some hotels refuse to accept same-sex couples, according to investigation, Sky News (באנגלית) Reuters, Fifa issues warning to Qatar 2022 hotels over LGBTQ+ discrimination, the Guardian, ‏2022-05-13 (באנגלית) Reuters (2022-05-20). "Qatar's emir wants World Cup visitors to respect his country's culture". Reuters (באנגלית). נבדק ב-2022-11-11. LGBT+ couples who hold hands in Qatar will not be prosecuted, says FA, the Guardian, ‏2022-09-21 (באנגלית) English FA given assurances over LGBTQ+ fans at Qatar World Cup, The Independent, ‏2022-09-21 (באנגלית) Qatar: Security Forces Arrest, Abuse LGBT People, Human Rights Watch, ‏2022-10-24 (באנגלית)